stanford-oval/wikipedia huggingface dataset:
משפט רושה-קפלי
הוכחה > חלק ראשון

הוכחה כי למערכת המשוואות קיים פתרון אם ורק אם הדרגה של  [A] שווה לדרגה של  [A|\mathbf {b} ].
נניח כי למערכת  A\mathbf {x} =\mathbf {b}  יש פתרון  \mathbf {c} . כלומר, מתקיים כי  A\mathbf {c} =\mathbf {b} .
נבטא זאת באופן מפורש:
מכאן ש- \mathbf {b}  הוא צירוף ליניארי של העמודות של  [A]. כלומר הוא שייך למרחב שנפרש על ידי וקטורי העמודות, ולכן ממד מרחב העמודות (הוא הדרגה של  [A]) נשמר כנדרש.
נניח כי הדרגה אחרי הוספת  \mathbf {b}  זהה. כלומר  \dim \mathrm {Span} (\mathbf {a_{1}} ,\mathbf {a_{2}} ,\ldots ,\mathbf {a_{n}} )=\dim \mathrm {Span} (\mathbf {a_{1}} ,\mathbf {a_{2}} ,\ldots ,\mathbf {a_{n}} ,\mathbf {b} ), כאשר  \mathbf {a_{1}} ,\mathbf {a_{2}} ,\ldots ,\mathbf {a_{n}}  הם העמודות של  [A].
\mathrm {Span} (\mathbf {a_{1}} ,\mathbf {a_{2}} ,\ldots ,\mathbf {a_{n}} ) הוא תת-מרחב וקטורי של  \mathrm {Span} (\mathbf {a_{1}} ,\mathbf {a_{2}} ,\ldots ,\mathbf {a_{n}} ,\mathbf {b} ), ומכיוון שממדיהם שווים הם בהכרח שווים.
הוכחנו ש- \mathrm {Span} (\mathbf {a_{1}} ,\mathbf {a_{2}} ,\ldots ,\mathbf {a_{n}} ,\mathbf {b} )=\mathrm {Span} (\mathbf {a_{1}} ,\mathbf {a_{2}} ,\ldots ,\mathbf {a_{n}} ), ולכן  \mathbf {b}  הוא צירוף ליניארי של הווקטורים  \mathbf {a_{1}} ,\mathbf {a_{2}} ,\ldots ,\mathbf {a_{n}} . מקדמי הצירוף  {(c_{1},c_{2},...,c_{n})} מהווים פתרון למערכת המשוואות  A\mathbf {x} =\mathbf {b} .
הוכחה > חלק שני

הוכחה כי קיים למערכת המשוואות פתרון יחיד אם ורק אם  n=rank[A].
נניח כי עבור המערכת  A\mathbf {x} =\mathbf {b}  קיים פתרון יחיד, ונניח בשלילה כי  \operatorname {rank} [A]<n.
מההנחה כי  \operatorname {rank} [A]<n נובע שעבור המערכת  A\mathbf {x} =\mathbf {0}  קיימים לפחות שני פתרונות. זה עומד בסתירה להנחה שלמערכת  A\mathbf {x} =\mathbf {b}  יש פתרון יחיד, כי אם  \mathbf {x}  פתרון שלה, הרי שגם אם נוסיף לו כל אחד משני הפתרונות של המערכת שערכה  \mathbf {0}  נקבל את אותה תוצאה.
נניח כי  rank[A]=n, ונניח בשלילה שלמערכת  A\mathbf {x} =\mathbf {b}  קיימים שני פתרונות שונים.
מהנתון  rank[A]=n נובע כי למערכת  A\mathbf {x} =\mathbf {0}  יש פתרון יחיד - הפתרון הטריוויאלי  \mathbf {0} . אם נבחן את ההפרש של שני הפתרונות של  A\mathbf {x} =\mathbf {b}  נקבל גם כן  \mathbf {0} , ולכן בהכרח שני הפתרונות שווים.
הערות שוליים

↑  קבוצת וקטורי הבסיס של התת-מרחב היא בלתי תלויה ומספר הווקטורים בה שווה לממד המרחב, ולכן היא פורשת גם את המרחב כולו.
↑  לא ייתכן כי  \operatorname {rank} [A]>n, כי קיימים רק n איברים בקבוצה הנפרשת  \mathrm {Span} (a_{1},a_{2},...,a_{n}).
סוויאטוסלאב השני, נסיך קייב

סוויאטוסלאב השני (ברוסית: Святослав;‏ 1027 - 27 בדצמבר 1076) בנו של יארוסלאב הראשון היה נסיך קייב בשנים 1073–1076.
חייו

הוא נולד בשנת 1027 בנובגורוד בזמן שיארוסלאב היה נסיך בעיר זו. עם פטירת אביו ב-20 בפברואר 1054 ירש אותו כנסיך צ'רניגוב. באותה תקופה היה גם חלק של טריומווירט בני יארוסלאב שכלל שלושה אחים: איזיאסלאב הראשון, וסבולוד וסוויאטוסלב. ביחד הם עשו רוויזיה של חוקי המדינה וקבלו החלטות על מינוי תפקידים חשובים בשלטון ובכנסייה. בשנת 1055 הכוחות המשולבים ניצחו במלחמה נגד הטורקים. בשנת 1058 הרוסים השתתפו במערכה של האימפריה הביזנטית בארמניה.
בשנת 1073 ברית האחים הופסקה והחלה מלחמה פנימית. כבר באותה שנה סוויאטוסלאב כבש את קייב ונהפך להיות נסיך קייב. להפיכה זו ככל הנראה קדמה פעילות פוליטית, כי הנסיך הנמלט לא הצליח לקבל עזרה מהקרובים שלו בפולין ולא במדינות אירופה אחרות.
מבחינה היסטורית הוא ידוע כמזמין שני ספרים (בשנת 1073 ו-1076) שאספו תרגומים מספרים ביזנטים, בולגרים ויוונים שונים.
נפטר במהלך ניתוח לא מוצלח.
ילדים

מאשתו צציליה:
גלב, נסיך נובגורוד ופריאסלאבל
רומן, נסיך תמותרקן
דוד, נסיך פריאסלאבל, מורום, סמולנסק, נובגורוד וצ'רניגוב
אולג, נסיך תמותרקן
מאשתו אודה (ממוצא גרמני):
יארוסלאב, נסיך צ'רניגוב
נמל התעופה קואבה לאס מרבייאס

נמל התעופה קואבה לאס מרבייאס (בספרדית: Aeropuerto Cueva de Las  Maravillas) הוא נמל תעופה המשרת את העיר סן פדרו דה מקוריס שברפובליקה הדומיניקנית, וממוקם כ-13 קילומטרים מזרחית לעיר.
שימושים

נמל התעופה נפתח ב-7 בפברואר 2008.
הנמל משמש בעיקר לטיסות פנימיות ברחבי המדינה, ותיירים פוקדים אותו בעיקר בדרכם לפארק הלאומי קואבה דה לאס מרבייאס (מערת הפלאות) (אנ').
נחל אונו

| --- | --- |
אין תמונה חופשית
 מידע כללי
 שפך:  נחל יהוד 
 מדינות באגן הניקוז:  ישראל 
  (למפת גוש דן מוגדלת) נחל אונו(למפת גוש דן רגילה) נחל אונו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אונו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אונו
 
נַחַל אוֹנוֹ הוא נחל אכזב החוצה את יישובי בקעת אונו.
מקורו של נחל אונו במרכז היישוב סביון, ולאחר שחוצה את היישובים גני יהודה ויהוד-מונוסון בנוה מונוסון, הוא מתחבר אל נחל יהוד (המהווה את אחד מיובליו של נחל אילון וחלק מתוכנית פארק אריאל שרון) סמוך לנמל התעופה בן-גוריון.
במהלך השנים מאז הקמת המדינה, זרמו אל ערוץ הנחל מי שופכין רבים, בעיקר של העיר יהוד, ובכך נגרמה פגיעה חמורה באיכות המים בנחל ובאיכות הסביבה באזור. כיום הנחל ברובו יבש, אך יחד עם זאת, מהווה סביבת הנחל (במיוחד בקטע שממערב ליישוב יהוד) בית גידול ייחודי באזור לצמחייה ולבעלי חיים.
נמל התעופה קאלמאר

נמל התעופה קאלמאר (בשוודית: Kalmar flygplats) הוא נמל תעופה בדרום־מזרח שוודיה. שדה התעופה ממוקם כ-5 קילומטרים מערבית למרכז העיר קאלמאר.
חברות תעופה ויעדים

חברות התעופה הבאות מפעילות טיסות סדירות וצ'רטר בנמל התעופה קאלמאר, והן: אייר דולומיטי (מנמל התעופה הבין-לאומי של פרנקפורט) וסקנדינביאן איירליינס (מנמל התעופה סטוקהולם ארלנדה).
סוויאטופולק השני, נסיך קייב

סוויאטופולק (ברוסית: Святополк‏; 1050 - 16 באפריל 1113) בנו של איזיאסלאב הראשון היה נסיך קייב בשנים 1093–1113.
סוויאטופולק נולד בשנת 1050 בטורוב בזמן שאיזיאסלאב היה נסיך בעיר זו. בשנת 1069 קיבל מאביו את העיר פולוצק כנסיכות במקום אחיו מסטיסלאב שנפטר. בשנת 1071 גורש מפולוצק וככל הנראה היה בקייב עם אביו. בהמשך נמלט איתו לפולין. כאשר איזיאסלאב חזר לקייב בשנת 1078 הועבר להיות נסיך נובגורוד. באותה שנה, ביחד עם ולדימיר התחיל במערכה נגד נסיכות פולוצק אך לא כבש את העיר.
עם פטירת וסבולוד הראשון, בנו ולדימיר הזמין את סוויאטופולק להיות נסיך קייב. זאת בהיותו הנכד המבוגר של יארוסלאב הראשון.  בהתאם לעדויות הכרוניקה הוא התקבל בקייב בשמחה.
מערכות נגד הקומנים

מיד עם תחילת שלטונו בקייב, הקומנים שלחו משלחת עם הצעות שלום יציב. סוויאטופולק, ללא קבלת ייעוץ מהמקורבים, החליט לאסור את אנשי המשלחת. כתוצאה מכך החל מאבק צבאי בין הצדדים. למרות שסוויאטופולק נתמך על ידי ולדימיר ונסיך פריאסלאבל, בקרב מכריע הרוסים הובסו והנסיך נמלט לקייב. חלק מהכוחות הקומנים המשיכו לכיוון קייב והחלו במצור. בקרב שנערך ב-23 ביולי 1093 הרוסים הובסו שנית. ללא יכולת להמשיך במלחמה סוויאטופולק הסכים לחתום על חוזה שלום והתחתן עם בתו של החאן הקומני.
בשנת 1096 הקומנים תקפו את קייב פעם נוספת. הפעם כוחותיהם של סוויאטופולק ושל ולדימיר הצליחו להפתיע את הקומנים וניצחו אותם תוך הריגת ההנהגה כולל החאן הגדול שהיה חותנו של סוויאטופולק.
בשנת 1103 נערכה מערכה נוספת ובקרב שהתרחש ב-4 באפריל הרוסים ניצחו.
באביב שנת 1111 סוויאטופולק החל במערכה האחרונה שלו נגד הקומנים. גם הפעם המערכה הייתה מוצלחת והרוסים חזרו לאחר ניצחון גדול.
ילדים

מאשתו ממוצא צ'כי, בת מלך ספיגנב השני:
יארוסלאב, נסיך ולדימיר
אנה
סביסלאבה, אשתו של בולסלאב השני, מלך פולין
פרדסלאבה, אשתו של אלמוש, מלך קרואטיה
מאשתו ממוצא קומני
ביאצ'יסלאב, נסיך טורוב
איזיאסלאב, נסיך טורוב
מריה
מסטיסלאב, נסיך ולדימיר
נמל התעופה הבין-לאומי מאנאס

נמל התעופה הבינלאומי מאנאס (באנגלית: Manas International Airport, בקירגיזית: Манас эл аралык аэропорту, ברוסית: Международный Аэропорт Манас) הוא נמל התעופה המרכזי של קירגיזסטן. הוא ממוקם 25 ק"מ צפונית-מערבית מעיר הבירה בישקק.
היסטוריה

נמל התעופה נבנה במטרה להחליף את נמל התעופה הישן בבישקק שהיה ממוקם בדרום העיר. נמל התעופה קרוי על שם גיבור האפוס קירגיזי מאנאס, בהמלצת הסופר צ'ינגיז אייטמטוב.
המטוס הראשון נחת בנמל באוקטובר 1974 ונשא את אלכסיי קוסיגין על סיפונו. ב-4 במאי 1975 חברת אירופלוט הייתה הראשונה לתפעל טיסות סדירות מנמל התעופה לנמל התעופה הבין-לאומי מוסקבה-דומודדובו.
כשקיבלה קירגיזסטן את עצמאותה מברית המועצות ב-1991 החל נמל התעופה להיחלש, וזאת בשל הזנחתן של תשתיות נמל התעופה והזנחתם של כ-60 מטוסים מהתקופה הסובייטית אשר נותרו על הרמפה בקצהו המזרחי של הנמל למשך כמעט 10 שנים.
עם תחילת מבצע חירות מתמשכת, ביקשו ארצות הברית ושותפיה הקואליציוניים רשות מממשלת קירגיזסטן להשתמש בנמל התעופה כבסיס צבאי לפעולות באפגניסטן. כוחות הקואליציה הגיעו בסוף דצמבר 2001, ומיד לאחר מכן ראה נמל התעופה התרחבות חסרת תקדים של פעולות ומתקנים. מטוסים ישנים פונו כדי לתת את מקומם למטוסים של הכוחות הקואליציוניים. בנוסף, מחסן מטען גדול נבנה וכן כמה מתקני תחזוקה למטוסים. עיר אוהלים הוקמה ונפרסה מטרמינל הנוסעים עד לעבר הרחוב, עם מקום למעלה מ-2,000 חיילים. כוחות הצבא האמריקאי קראו לאתר "בסיס הטיסה גאנצי", על שם ראש מחלקת מכבי האש בניו יורק פיטר ג'יימס גאנצי הבן (אנ'), שנרצח בפיגועי 11 בספטמבר. מאוחר יותר, הוענק לבסיס שם רשמי – בסיס האוויר מאנאס. בשנת 2014 נסגר נמל התעופה ונמסר לידי רשויות קירגיזסטן.
ב-2004 נוספה רחבת חניה חדשה מול טרמינל הנוסעים כדי לפנות מקום למטוסי תובלה גדולים כגון מטוס הבואינג KC-135 סטרטוטנקר ומטוס הבואינג C-17 גלובמאסטר III.
בסביבות אותה התקופה, הרחיבה ושיפצה ממשלת קירגיזסטן את טרמינל הנוסעים. כמו כן, נפתחו כמה מסעדות, חנויות מזכרות וחנויות-ספרים. בנוסף, נפתחו מספרות למען החיילים המשרתים במקום.
ב-2007 עוצב ושופץ נמל התעופה מחדש. קוד היאט"א FRU נובע משמה הסובייטי של העיר בישקק שנקראה אז "פרונזה".
בשנת 2012 עברו בנמל התעופה 1,056,000 נוסעים.
ב-16 בינואר 2017 התרסק מטוס מטען מדגם בואינג 747-412F בטיסה 6491 מהונג קונג אל איסטנבול דרך בישקק, של חברת טורקיש איירליינס בסמוך לנמל התעופה הבין-לאומי מאנאס שהיה בדרכו אליו. 39 בני אדם נהרגו בתאונה (4 אנשי צוות ו-35 על הקרקע), בעקבות נחיתה כושלת בערפל.
יעדים

נמל התעופה משרת 23 חברות תעופה למספר מדינות, בעיקר באזור חבר המדינות.
הערות שוליים

↑  מטוס טורקי התרסק על בתים: 37 נהרגו, באתר ynet, 16 בינואר 2017
נחל אודים

| --- | --- |
אין תמונה חופשית
 מידע כללי
 אורך:  כ־2.15 ק"מ
 גובה מוצא הנהר:  כ־10 מטרים
 שפך:  נחל פולג 
 מדינות באגן הניקוז:  ישראל 
  (למפת נתניה מוגדלת) נחל אודים(למפת נתניה רגילה) נחל אודים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אודים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל אודים
 
נחל אודים הוא נחל קצר במישור החוף, מדרום־מזרח לנתניה. אורכו כ־2.15 קילומטרים.
תוואי הנחל

מוצא הנחל ממוקם בגובה של כעשרה מטרים מעל פני הים בצמוד ממערב לכביש 553, בין העיר נתניה מצפון, המושבים כפר נטר ובית יהושע ממזרח, תחנת הרכבת בית יהושע מדרום ומושב אודים ממערב. הוא זורם לדרום־מערב בין מושב אודים לכביש 553. הנחל נשפך לנחל פולג בגובה של חמישה מטרים מעל פני הים בתחומי שמורת שער פולג.
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נמל התעופה קולצובו

נמל התעופה הבינלאומי קולצובו (ברוסית: Международный Аэропорт Кольцо́во) הוא נמל תעופה בינלאומי השוכן כ-16 ק"מ דרומית מערבית לעיר יקטרינבורג שבמחוז סברדלובסק ומהווה את המרכז האדמיניסטרטיבי של המחוז. הנמל מהווה בסיס פעולה מרכזי לחברת אורל איירליינס ורוסליין ובעל חשיבות תחבורתית רבה לאור מיקומו במרכז רוסיה.
היסטוריה

שדה התעופה המקורי בשטח עליו נמצא הנמל היום נבנה בין 1928–1930 על פי דרישת מכון חיל האוויר של ברית המועצות, ונבנה במקור בעיקר לשימושים צבאיים. ב-1932 דיוויזיית חיל האוויר ה-33 הועברה לבסיס קולצובו. יום לאחר פלישת גרמניה הנאצית לברית המועצות במסגרת מבצע ברברוסה הוחל בבניית מסלול נחיתה באורך קילומטר. הבנייה החלה ביום למחרת והושלמה לאחר שלושה חודשים - זמן שיא לשנות ה-40.
ב-15 במאי 1942 נערך ניסוי במטוס הסילון הראשון של ברית המועצות בטיסה שיצאה מנמל תעופה זה. רפליקה של המטוס מדגם BI-1 נבנתה בכיכר שמול הטרמינל של נמל התעופה לזכר אותו מאורע. ב-10 ביולי 1943 קיבל נמל התעופה אישור לביצוע טיסות פנים. עובדה זו הפכה את נמל קולצובו לראשון בברית המועצות שיש לו במקביל סטטוס צבאי ואזרחי. טיסות מהנמל למוסקבה בוצעו על בסיס יומי. בדצמבר 1943, בדרכו חזרה מטהראן, עצר נשיא ארצות הברית פרנקלין רוזוולט ללילה אחד בנמל התעופה.
סאלי לוקהארט: מסתרי אבן האודם

| --- | --- |

 מידע כללי
 מאת:  פיליפ פולמן
 שפת המקור:  אנגלית
 תורגם לשפות:  עברית
 סוגה:  מתח מסתורין פשע נוער
 נושא:  יתמות 
 מקום התרחשות:  לונדון 
 תקופת התרחשות:  התקופה הוויקטוריאנית 
 הוצאה
 הוצאה:  הוצאת אוניברסיטת אוקספורד 
 הוצאה בשפת המקור:  Oxford University Press
 תאריך הוצאה:  1985
 מספר עמודים:  236
 הוצאה בעברית
 הוצאה:  כנרת
 תאריך:  2007
 סדרה
 הספר הבא:  סאלי לוקהארט: הצל בצפון
 קישורים חיצוניים
 הספרייה הלאומית:  002566235
 
סאלי לוקהארט: מסתרי אבן האודם (באנגלית: The Ruby in the Smoke) הוא רומן שנכתב על ידי הסופר הבריטי פיליפ פולמן. הרומן הותאם לטלוויזיה ב-2006.
עלילה

העלילה מתרחשת בשנת 1874 בתקופת הצנע שבבריטניה הקדומה. אישה צעירה בשם סאלי לוקהארט הולכת לבקר את אביה בעבודתו, חברת ספנות בשם "לוקהארט וסלבי". אביה של סאלי, מתיו לוקהארט, מת כאשר ספינתו, לביניה המפרשית, טבעה כשהוא חזר מהשיחה עם הסוכן ההולנדי, הנדריק ואן אידיין. מתיו לוקהארט היה איש צבא לשעבר, ואימה המנוחה של סאלי הייתה לוחמת במרד האינדיאני. סאלי מקבלת פתק בדואר והולכת לשאול את שותפו של אביה, סמואל סלבי, למה הפתק מתכוון. במקום זאת היא רואה את מר היגס, מזכירו של מר סלבי, ומבקשת ממנו שני דברים: אם הוא מכיר אדם בשם מרצ'בנקס והאם הוא לא שמע על משהו שנקרא "שבע ברכות". לאחר ששאלה אותו על המכתב, למר היגס יש התקף לב והוא מת. סאלי מגלה שהיא צריכה ללכת לחקירה משום שהיא עדה. סאלי פוגשת נער שליחויות בן 13 בשם ג'ים טיילור שמציג לה את המכתב. ג'ים מודיע לסאלי, שנאמר במכתב, כי אדם בשם מרצ'בנקס התגורר בצ'טהאם בקנט. הוא גם מתנדב לעזרתו, אבל היא לא צריכה את זה באותו הרגע. סאלי חוזרת לבית דודתה, שם היא מתגוררת כעת, והדודה לועגת לה שאין לה התנהגות "נשית". סאלי מבקרת אדם בשם מר מרצ'בנקס, שנותן לה ספר המכיל מידע על דברים שהתרחשו כאשר סאלי הייתה קטנה. מרצ'בנקס אומר לה שהיא חייבת לעזוב, כי יש לו אישה בבית שהיא האויבת שלה. האישה הולכת אחרי סאלי שמטעה אותה במסלול.
סאלי מבקרת באוהל של צלם בשם פרדריק גרלנד, לפני שהיא עוזבת, הוא מושיט לה את כרטיס הביקור שלו כדי לשמור אם היא מוצאת את עצמה בצרות. היא עולה על רכבת ומתחילה לקרוא את ספר שמר מרצ'בנקס נתן לה. היא נרדמת וכשהיא מתעוררת הספר נעלם, והדבר היחיד שנותר מאחור הם כמה עמודים בודדים. הדבר היחיד שהיא זוכרת הוא שהעבריין לבש חליפה בהירה טוויד, ומגבעת חום עם סיכה. היא מחפשת בקדחתנות, אבל הספר באמת נעלם. בצד שני של העיר, באותו הזמן, נערה צעירה בשם אדלייד ומטפלת באחד מהאורחים של גברת הולנד. יחד עם המרק ולחם שהיא מביאה לו, היא מדליקה אותו צינור המכיל אופיום. זה הוא עניין רגיל, שכן האיש ייתן מידע מועיל לעשות עם סכום גדול של כסף, כאשר תחת השפעת האופיום. הוא מתחיל להשתולל כהרגלו, ומזכיר שהוא חייב למצוא את סאלי לוקהארט, מפני שיש לו מסר מאביה. הוא מפר את ההבטחה לאדלייד שלא יאמר לגברת הולנד, שהיא אישה רעה, והוא מתחיל להשתולל שוב. מאוחר יותר, אדלייד נפגשת עם ג'ים, והיא מספרת על שבחיו של האיש. ג'ים מבטיח להעביר את המסר לסאלי, והוא כותב לה מכתב, מה שמרמז שהם נפגשים בהקדם האפשרי, כדי לדון בעניין.
דמויות

סאלי לוקהארט – נערה יפה בת 16 אשר נואשת לחקור את מותו המסתורי של אביה.
פרדריק "פרד" גרלנד – צלם, שעוזר לסאלי בחקירותיה, מאוהב בה.
ג'ים טיילור – נער שליחויות שנותן עזרה לסאלי, בעל עלילה רחבה יותר בהמשך הסדרה.
גברת הולנד – בעלת פונדק, האויבת של סאלי.
עיבוד טלוויזיוני

העיבוד הטלוויזיוני נכתב על ידי תסריטאי בשם אדריאן הודג'ס וכיכבה בו השחקנית בילי פייפר. הסרט הופק על ידי ה-BBC. הסרט שודר ב-BBC ב-27 דצמבר 2006. הסרט פורסם בשם: סאלי לוקהארט: מסתרי אבן האודם ב-4 בפברואר 2007. שידור הסרט בבריטניה משך כ-7,070,000 צופים. זה גם היה הופעת בכורה טלוויזיונית של השחקן מאט סמית, שמאוחר יותר השתלט על תפקידו של הדוקטור בסדרה הקודמת של פייפר, דוקטור הו.
עיבוד טלוויזיוני > שחקנים

| שחקן/ית | שם הדמות |
| --- | --- |
בילי פייפר: סאלי לוקהארט
ג'ולי וולטרס: גברת הולנד
ג'ון ג'וזף פילד: פרדריק גרלנד
מאט סמית: ג'ים טיילר
היילי אטוול: רוזה "רוז" גרלנד
מיילס אנדרסון: מרצ'בנקס
קלואי ווקר: אדלייד
דייוויד היירווד: מתיו בדוול ניקולס בדוול
רוברט גלניסטר: סמואל סלבי
אליוט קוואן: הנדריק ואן אידיין
סאלי מאייר

| --- | --- |
אין תמונה חופשית
 לידה:  1875 הקיסרות הגרמנית 
 פטירה:  1953 (בגיל 78 בערך) מילאנו, איטליה 
 
סאלי מאייר (1875 גרמניה - 1953 מילאנו, איטליה) היה תעשיין, פילנתרופ ומנהיג ציוני. הוא התיישב באיטליה בשנת 1891. היה בעל תעשיות הנייר "ויטה" (Vita) באיטליה. בימי מלחמת העולם השנייה היה נשיא איחוד הקהילות היהודיות בשווייץ. לאחר המלחמה היה נשיא קהילת יהודי מילאנו. ביוזמתו ובמימונו אורגנה מחדש הקהילה היהודית בעיר, שוקם בית הכנסת והקהילה הייתה מסוגלת לקלוט את אלפי הפליטים ממחנות העקורים שהגיעו לאיטליה.
כאשר היה נציג הג'וינט בשווייץ בשנות מלחמת העולם השנייה מייחסים לו יחס קשוח כלפי המהגרים היהודים. יחס שנבע מחששו לגורלם של היהודים שכבר הגיעו לשווייץ.
בשנת 1964 נקרא על שמו בית הספר היהודי החדש במילאנו וכן הוצאת ספרי מורשת יהדות איטליה -"מוסד שלמה מאיר, מכון למדעי היהדות, מילאנו". . על שמו מוסדות חינוך יהודיים ואחרים בצפון איטליה.
תפקידו בשווייץ

במהלך מלחמת העולם השנייה החזיק סאלי מאייר בגישה של 'דינא דמלכותא דינא', וסירב לשתף פעולה עם נסיונותיהם של יהודים מגרמניה ומאוסטריה להבריח את הגבול לשווייץ שהייתה מקום מקלט אידיאלי בתקופה ההיא, לאחר ששווייץ על אף שבאופן רשמי הסכימה לקלוט פליטים, מנעה מקלט מפליטים יהודים (שזוהו באמצעות האות J שהוטבעה על תעודת הזהות של יהודים גרמנים), מאייר אף תמך בהשבת הפליטים שהצליחו להבריח את הגבול אל ארצות מוצאם, כחלק מגישה זו אף מנע מאייר את פעילותם של אחרים שסייעו ליהודים להבריח את הגבול לשווייץ, כך חסיד אומות העולם פאול גרינינגר שהיה מפקד משטרת הגבולות בסנט גלן בשווייץ, הצהיר כי מאייר הפריע לפעילות הצלת יהודים, בכך שמסר דו"ח על הפעילות שלו עם רחה שטרנבוך ובעלה יצחק להצלת יהודים לשלטונות שווייץ, ובכך הביא לפיטוריו ממשרתו כמפקד המשטרה במקום, ולמאסרה ומשפטה של שטרנבוך.
סאלי מאייר מוזכר גם בהקשר ליהדות סלובקיה. כאשר במסגרת תוכנית אירופה חיים מיכאל דב ויסמנדל הציע כי תמורת 50,000 דולר שהג'וינט הבטיח להעביר, יפסיקו המשלוחים להשמדה, נטען[דרוש מקור: מי טען?] כי סאלי מאייר נציג הג'וינט, ונתן שוואלב מנהל משרדי הסוכנות היהודית, לא הסכימו לכך בטענה כי סלובקיה היא מדינה קטנה ו-50,000 דולר הוא סכום גדול יחסית. וכן, עקב החוק האמריקני, האוסר הוצאת כספים למדינת אויב.
גירושם של יהודי בודפשט תוכנן ליום 25 באוגוסט 1944. היינריך הימלר ניהל משא ומתן עם סאלי מאייר, ובתמורה להבטחה מעורפלת של סאלי מאייר הורה היינריך הימלר ברגע האחרון לבטל את גירושם של יהודי הבירה
אסטורה מאייר

בנו, המהנדס דר' אסטורה מאייר, היה קונסול לשם כבוד של מדינת ישראל במילאנו בשנים הראשונות למדינה. במשרדיו במרכז העיר היו משרדי הקונסוליה הישראלית שבמילאנו. בעסקות עסקי תעשיית הנייר הנרחבים שהיו לו בצפון-איטליה, הוא יזם בשנת 1953 את הקמת מפעלי נייר אמריקאיים ישראליים בחדרה והיה שותף בחברה. הוא נמנה עם המייסדים של החברה לישראל אשר הוקמה בשנת 1968 בעקבות הוועידה הכלכלית הראשונה שהתקיימה בירושלים. יחד עמו היו משקיעים מוכרים כמו: בנו גיטר, ויקטור קרטר, הברון אדמונד דה רוטשילד, סר זיגמונד ורבורג ושאול אייזנברג.
בשנת 1980 נקרא על שמו רחוב בירושלים בשכונת נווה יעקב.
לקריאה נוספת

ש.א. נכון (עורך), ספר זיכרון לסאלי מאייר, באיטלקית, להלן:
MAYER, SALLY, Scritti in memoria di Sally Mayer (1875-1953). Saggi sull' Ebraismo Italiano. Ed. by Umberto Nahon. Jerusalem, Fondazione Sally Mayer, 1956, Or.cloth. with dustjacket, 361, 231 pp. and 14 plates. Italian and Hebrew.
‏Mayer, Sally באתר Encyclopedia.com
הערות שוליים

↑  רויטל שנור, במקום שאין אנשים - בגליון השבוע, באתר ערוץ 7, 15 באפריל 2004
הסיפור הבלתי יאומן של רחה שטרנבוך שהצילה אלפים מהשואה באתר זכור
↑  Yehuda Bauer, American Jewry and the Holocaust: The American Jewish Joint Distribution Committee, 1939-1945, Wayne State University Press, 1981, p 415
↑  נסגרה מסיבות תקציביות
ניקולא פלאמל

| --- | --- |

 לידה:  1340 פונטואז, צרפת 
 פטירה:  1418 (בגיל 78 בערך) פריז, ממלכת צרפת 
 מדינה:  צרפת
 שפות היצירה:  צרפתית 
 בן או בת זוג:  פרנל פלאמל 
 
ניקולא פלאמל (בצרפתית: Nicholas או Nicolas Flamel; ‏1330 או 1340‏-1418) היה סופר, מעתיק ומוכר כתבי יד צרפתי שחי במאה ה-14 בפריז.
לאחר מותו נרקמה סביב דמותו אגדה שעל פיה הוא היה גדול האלכימאים של אירופה והאדם היחיד שהצליח להשיג את שני היעדים של האלכימיה: יצירת אבן החכמים ההופכת עופרת לזהב, ורקיחת שיקוי חיי הנצח אשר באמצעותו הוא ואשתו פרנל חיים חיי נצח.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ניקולא פלאמל נולד בפריז בסביבות שנת 1340. בסביבות 1368 הוא הפך למוכר ספרים מושבע מטעם אוניברסיטת פריז. בסביבות 1370 נשא לאישה את פרנל פלאמל, אלמנה משני בעלים שהשאירו לה רכוש רב. פלאמל ואשתו תרמו כסף רב לכנסיות, מנזרים ובתי תמחוי לעניים. הוא נפטר ב-22 במרץ 1418 ונקבר בכנסיית סן ז'אק דה לה בושרי (צר'), ממנה נשאר כיום רק מגדל סן ז'אק.
אגדת פלאמל

על פי האגדה, בצעירותו היה ניקולא פלמל פקיד, והוא קנה ספר עתיק שכריכתו מוזהבת. בספר היו 3 חלקים בני 7 דפים ועל כל דף שביעי (הראשון בכל חלק) היו מצוירות תמונות וסמלים בלתי ידועים.
דף ראשון חלק ראשון: ציור עלמה הנבלעת על ידי נחשים
דף ראשון חלק שני: נחש מוקע על צלב
דף ראשון חלק שלישי: מדבר שנחלים נשפכים אליו ומהם יוצאים נחשים.
על הדף הראשון הייתה כתובת מוזהבת "אברהם היהודי: לוי, אסטרונום ופילוסוף. אל העם היהודי אשר בגלות צרפת מפני זעם האלוהים. שלום בשם אלוהי ישראל".
על פי האגדה הספר נפתח בנבואות נחמה לעם היהודי ומסתיים בהנחיות לטרנסמוטציה של מתכות (הפיכת מתכת אחת לאחרת ובפרט לזהב). המחבר מסביר כי הוא מגלה את הסוד לעמו כדי להקל על היהודים את תשלום המיסים. ניקולא פלאמל ניסה במשך 21 שנים לפענח את הסמלים בהדרכתו של המלומד אנסלם אך ללא הצלחה. לאחר אכזבה זו נסע פלאמל למנזר בספרד להיפגש עם כומר, יהודי מומר, שיוכל לפענח את הסוד. נסיעה זו הייתה לשווא אך בדרכו פגש במלומד יהודי בבולון שפתר את החידה ונסע עם ניקולא פלאמל לפריז אך מת בדרך לשם. הידיעות שהספיק פלמל להוציא מהיהודי אפשרו לו, מקץ 3 שנות עבודה נוספות, להכין את החומר שהפך חצי ליטרא כספית לכסף טהור ואחר כך לזהב. פלאמל חזר על המעשה שלוש פעמים, התעשר ותרם מהונו להקמת בתי חולים וכנסיות. פלאמל מסר את החומר לקרוב של אשתו והלה הוריש אותו לנכדו. הנכד הראה את אבן החכמים למלך לואי ה-13, הפך לעיניו מתכת זולה לזהב אך כשדרש המלך עוד זהב נכשל האלכימאי ונתלה בפקודת המלך על גרדום מוזהב.
אתרי פלאמל בפריז

ביתו שבפריז נבנה בשנת 1407 ועומד על תילו עד ימינו ברחוב דה מוטמורנסי (rue de Montmorency) מספר 51. כיום המבנה משמש כמסעדה. זהו המבנה השני בעתיקותו העומד על תילו בעיר. קברו הריק של פלאמל מצוי במוזה דה קלוני בפריז. ההיסטוריונים מניחים שהקבר נשדד על מנת למצוא בו רמזים לסודות האלכימיה ולכן הוא ריק, לחלופין נטען כי קברו ריק משום שפלאמל עודנו בין החיים.
אזכורים בספרות

פלאמל מוזכר בספרו של ויקטור הוגו, "הגיבן מנוטרדאם" בפרקים 20 ו-44 של הספר.
בספרה של ג'יי קיי רולינג, "הארי פוטר ואבן החכמים", מוזכר פלאמל כמגלה אבן החכמים שהבטיחה לו חיי נצח, וכחבר קרוב של אלבוס דמבלדור, אולם הוא איננו משחק תפקיד פעיל בספר.
בספר "צופן דה וינצ'י" מאת דן בראון, הוא מוזכר כאחד מראשי הארגון "מסדר ציון".
בסדרת הספרים "הסודות של ניקולס פלמל בן האלמוות" מאת מייקל סקוט, מוזכר כמורה הדרך של הדמויות הראשיות בסיפור.
בסרט "חיות הפלא: הפשעים של גרינדלוולד" ניקולא מופיע כדמות פעילה בסרט.
הערות שוליים

↑  המקור: ספר המתכות, פרקים בתולדות הכימיה, פרופ' י. קלוגאי, הוצאת דני מס, 1960. לאגדה קיימות גרסאות נוספות לרבות כאלו המרחיבות את פעולת אבן החכמים של פלאמל גם לחיי נצח
| --- | --- |
בקרת זהויות :  NLI: 987007261258105171  PLWABN: 9811464788105606  BNE: XX825390  BnF: cb119028743 (data)  CANTIC: a10085312  CiNii: DA00500116  GND: 119184923  ICCU: BVEV018891  ISNI: 0000 0001 1572 5694  LCCN: n81009730  NDL: 00439673  NKC: jn20000700539  NLA: 35088002  NTA: 06989499X  RERO: 02-A003246983  SELIBR: 342807  SNAC: w6qf8xx4  SUDOC: 026866331  Trove: 822865  VcBA: 495/53186  VIAF: 64005620   WorldCat (עם VIAF): 64005620 
ביתו של ניקולא פלאמל
סמלים אלכימיים המעטרים את קברו של פלאמל
נפלאות עולם

| --- | --- |
סמליל כתב העת
 סוג:  ירחון
 תדירות:  חודשית
 סוגה:  מדע
 פורמט:  פיזי
 עורכת ראשית:  ריקי ליבוביץ
 מדינה:  ישראל 
 
נפלאות עולם הוא ירחון מדעי לילדים המיועד לציבור החרדי, והוא נוצר כתוצאה משיתוף פעולה בין חברת התוכן 'תרבותא' ונשיונל ג'יאוגרפיק.
המגזין כולל כתבות בנושאי רפואה, בוטניקה, מדע ופיזיקה. במגזין מופיע תוכן הנכתב על ידי המערכת, לצד תוכן מקורי של נשיונל ג’יאוגרפיק שעבר עיבוד והתאמה לציבור החרדי.
עורכת המגזין היא ריקי ליבוביץ.